cyanic-selkie/wikianc huggingface dataset:
இம்சை அரசன் 24ம் புலிகேசி
இம்சை அரசன் 24ம் புலிகேசி (Imsai Arasan 24th Pulikecei) என்பது சிம்புதேவன் எழுதி இயக்கும் ஒரு தமிழ் வரலாற்று-நகைச்சுவைத் திரைப்படம் ஆகும். இம்சை அரசன் 23ம் புலிகேசி (2006) திரைப்படத்தின் தொடர்ச்சியே இது. முன்னணி கதாப்பாத்திரத்தில் நடிகர் வடிவேலு மற்றும் நடிகை பார்வதி ஓமனக்குட்டன் ஆகியோர் நடித்துள்ளனர். எஸ். ஷங்கரின் தயாரிப்பு நிறுவனமான எஸ் பிக்சர்ஸ் மற்றும் லைகா புரொடக்சன்ஸ் ஆகியவை இந்த திரைப்படத்தை தயாரிக்கின்றன.இந்த திரைப்படத்தின் முதல் தோற்றம் 23 ஆகஸ்ட் 2017 அன்று வெளியிடப்பட்டது.
தயாரிப்பு
இப்படத்தை தயாரிப்பாளர் ஷங்கரின் எஸ் பிக்சர்ஸ் மற்றும் லைகா புரொடக்சன்ஸ் ஆகியவை தயாரிக்கின்றன. இசையமைப்பாளர் முகமது ஜிப்ரான் இப்படத்திற்கு இசையமைக்கின்றார்.தேசிய விருது பெற்ற படத்தொகுப்பாளர் விவேக் ஹர்ஷன் மற்றும் ஒளிப்பதிவாளர் சரவணன் ஆகியோர் இப்படக்குழுவில் உள்ளனர். வடிவேலுவை நாயகனாக இயக்குனர் ஷங்கர், தனது தயாரிப்பில் வெளிவந்த படமான இம்சை அரசன் 23 ஆம் புலிகேசியில் அறிமுகப்படுத்தினார். சிம்பு தேவன் இயக்கிய இந்த அரசியல் நையாண்டிப் படமான இம்சை அரசன் 23 ஆம் புலிகேசி, வெற்றி பெற்றது.
கடந்த ஆண்டு, இயக்குனர் ஷங்கர், வடிவேலுவை வைத்து இம்சை அரசன் 24ம் புலிகேசி எனும் படத்தை தயாரிக்க இருப்பதாக அறிவித்தார். எனினும் வடிவேலுவிற்கும் படக்குழுவிற்கும் தொடர்ச்சியாக சண்டை நிலவியது. இப்பிரச்சனையைத் தீர்க்க தமிழ்நாடு திரைப்படத் தயாரிப்பாளர் சங்கத்தை நாடினார் ஷங்கர். தயாரிப்பாளர் சங்கம் இப்பிரச்சனையால் வடிவேலுவை வைத்து படம் எடுக்கத் தடை விதித்தது.
மேற்கோள்கள்
பகுப்பு:நகைச்சுவைத் தமிழ் திரைப்படங்கள் பகுப்பு:வெளிவராத தமிழ்த் திரைப்படங்கள் பகுப்பு:வரலாற்றுத் தமிழ் திரைப்படங்கள்
ஆர். நாராயணசாமி
'''ஆர். நாராயணசாமி''' ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1957 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து இந்திய தேசிய காங்கிரஸ் சார்பாக போட்டுயிட்டு வெற்றிபெற்றார்
மேற்கோள்கள்
பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள்
சி. எஸ். வெங்கடேசுவரன்
வெங்கடேசுவரன் சித்தூர் சுப்பிரமணியன் (Venkiteswaran Chittur Subramanian) (பிறப்பு 1956 மே 23) இவர் ஓர் இந்திய திரைப்பட விமர்சகரும், பேராசிரியரும், ஆவணப்படத் தயாரிப்பாளரும், இந்தியாவின் கேரளாவின் சாலக்குடியில் இருந்து வந்த எழுத்தாளரும் ஆவார். இவர் முக்கியமாக ஆங்கிலத்திலும் மலையாள மொழியிலும் எழுதுகிறார். 2009 ஆம் ஆண்டில் சிறந்தத் திரைப்பட விமர்சகருக்கான தேசியத் திரைப்பட விருதை வென்றார்.
தொழில்
லலித் மோகன் ஜோஷியுடன் இணைந்து திரைப்படத் தயாரிப்பாளர் கே.ஆர்.மோகனன் பற்றிய சமந்தரா யாத்ரகள் கே.ஆர்.மோகனன்றெ சினிமா என்ற புத்தகத்தையும், திரைப்பட தயாரிப்பாளர் அடூர் கோபாலகிருட்டிணன் பற்றிய எ டோர் டு அடூர் என்ற புத்தகத்தையும் வெளியிட்டுள்ளார். மலையாளத் திரைப்படத்தில் முக்கிய போக்குகளையும், மைல்கற்களையும் பற்றி விமர்சன ரீதியாகப் பார்க்கும் வெங்கடேசுவரனின் கட்டுரைகளின் தொகுப்பைக் கொண்ட மூன்று புத்தகங்கள், டி.சி புத்தக நிறுவனம், 2011 இல் நடைபெற்ற டி.சி. சர்வதேச புத்தக கண்காட்சி மற்றும் கலாச்சார விழாவில் வெளியிட்டது. மலையாள சினிமா பதனங்கல் என்ற புத்தகம் 2011 ஆம் ஆண்டிற்கான மாநில திரைப்பட விருதுகளில் சிறப்பு நடுவர் குறிப்பை வென்றது. அடூர் கோபாலகிருட்டிணன், டி.வி.சந்திரன், வெர்னர் ஹெர்சாக் உள்ளிட்ட திரைப்பட பிரமுகர்களை இவர் பேட்டி கண்டுள்ளார்.
ஒரு ஆவணப்படத் தயாரிப்பாளரான இவர், 1995 ஆம் ஆண்டில் பக்கர்நாட்டம் - அம்மனூர், தி ஆக்டர், பண்டைய பாரம்பரிய சமஸ்கிருத நாடகத்தின் நிபுணரான கூடியாட்டக் கலைஞரான அம்மனூர் மாதவ சாக்கியாரின் வாழ்க்கையின் பாடல் வரிகள் போன்ற கலைப்படைப்புகளுக்காக சிறந்த கலை / கலாச்சாரத் திரைப்படத்திற்கான தேசிய விருதை எம். ஆர். இராஜனுடன் சேர்ந்து வென்றார். இந்தப் படம் அதே ஆண்டில் சிறந்த ஆவணப்படத்திற்கான கேரள மாநில விருதையும் வென்றது. இவரது கட்டுரையான "மலையாள சினிமாவில் தேநீர் கடைகள்" 2011 இல் புதுப்பிக்கப்பட்ட கேரள அரசின் பத்தாம் வகுப்பு ஆங்கிலப் பாடப்புத்தகத்தில் சேர்க்கப்பட்டுள்ளது.
குறும்படங்களுக்கும், ஆவணப்படங்களுக்குமான திரைப்பட விழாவின் கலை இயக்குநராக உள்ளார். மேலும், 60 வது தேசிய திரைப்பட விருதுகளில் சினிமாவில் சிறந்த எழுத்துக்கான நடுவர் உறுப்பினராக இருந்தார். கேரள மாநில சலாச்சித்ர அகாதமியில் இருந்தபோது, 2018 சூலையில், கேரள நடிகர் மோகன்லாலை முதன்மை விருந்தினராக அழைக்க மாநில அரசு எடுத்த முடிவுக்கு எதிராகவும், அமைப்பு சங்கம் எடுத்த பெண்கள் விரோத நிலைப்பாட்டிற்கும் எதிர்ப்பு தெரிவித்து வெளியேறினார்.
குறிப்புகள்
பகுப்பு:மலையாள எழுத்தாளர்கள் பகுப்பு:கேரள மாநில திரைப்பட விருது வென்றவர்கள் பகுப்பு:வாழும் நபர்கள் பகுப்பு:1959 பிறப்புகள்
ஜெரால்டின் சேடவுக்சு
ஜெரால்டின் சேடவுக்சு (Geraldine Seydoux) ஒரு ஜான்சு ஃஆப்கின்சு பல்கலைக்கழகத்தின் மூலக்கூற்று உயிரியலிலும் மரபியலிலும் பேராசிரியரும், ஓவார்டு அகுசு மருத்துவ நிறுவனத்தின் புலனாய்வாளரும் ஆவார். இவர் சேடவுக்சு ஆய்வகத் தலைவராகவும் உள்ளார்.
இவர் 1991இல் பிரின்சுடன் பல்கலைக்கழகத்தில் முனைவர் பட்டம் பெற்றார். மேலும் கார்னிகி நிறுவனத்தில் முதுமுனைவர் பஇற்சி பெற்றுள்ளார். இவரது ஆய்வு C. elegans என்ற உயிரி  எப்படி ஒரே உயிர்க்கலத்த்ல் புதிய உயிரியைப் படைக்கவல்ல பலவகை உயிர்க்கலங்களை உருவாக்குகிறது என்பதாகும்.
வெளி இணைப்புகள்
பகுப்பு:அமெரிக்க உயிரியலாளர்கள் பகுப்பு:வாழும் நபர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள்
எம். மலைச்சாமி தேவர்
'''எம். மலைச்சாமி தேவர்''' ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1962 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து இந்திய தேசிய காங்கிரஸ் சார்பாக போட்டுயிட்டு வெற்றிபெற்றார்
மேற்கோள்கள்
பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள்
எசு. இராமசாமி
''' எசு. இராமசாமி''' ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1977 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து அஇஅதிமுக சார்பாக போட்டுயிட்டு வெற்றிபெற்றார்
மேற்கோள்கள்
பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
வேர் அழுத்தம்
வேர் அழுத்தம் (Root pressure) என்பது ஒரு வேர் அமைப்பின் செல்களிலுள்ள குறுக்கு சவ்வூடுபரவல் அழுத்தம் ஆகும. இதன் விளைவாக தாவரயினப் பாலானது தாவரங்களின் இலைகளுக்குத் தண்டு வழியாக உயர்ந்து செல்லும்.
மண்ணின் ஈரப்பத அளவு அதிகமாக இருக்கும் இரவு நேரத்திலோ அல்லது நீராவிப்போக்கு குறைவாக இருக்கும் பகல் நேரத்திலோ சில சத்துநீரோட்டத் தாவரங்களில் சைலம் பகுதியில் வேர் அழுத்தம் தோன்றுகிறது. நீராவிப்போக்கு அதிகமாக இருக்கும்போது சைலச் சாறு பொதுவாக அழுத்தத்திற்கு உட்படுவதற்கு மாறாக ஆவியுயிர்ப்பீர்ப்பில் காணப்படுகிறது. வேர் அழுத்தம் காரணமாக சில தாவரங்களில், இலைகளின் முனைகளிலோ அல்லது விளிம்புகளிலிருந்தோ துளித்துளியாக சைலச்சாறு கசிகிறது அல்லது உமிழப்படுகிறது. மண்ணுக்கு அருகேயுள்ள தாவரத்தின் அடி இளந்தண்டை நீக்குவதன் மூலம் வேர் அழுத்தம் ஆய்வு செய்யப்படுகிறது. வேர் அழுத்தம் காரணமாக வெட்டப்பட்ட தண்டின் சைலம் திசுவிலிருந்து சாறு பல மணி நேரத்திற்கு அல்லது நாட்களுக்குக் கசிகிறது. அழுத்தத்தை அளக்கும் ஒரு மானோமீட்டர் வெட்டப்பட்ட இத்தண்டுடன் இணைக்கப்பட்டால் வேர் அழுத்தத்தை நம்மால் அளவிட முடியும்.
அகத்தோலின் பங்கு
வேர் அழுத்தத்தின் வளர்ச்சியில் வேரிலுள்ள எண்டோடெர்மிசு எனப்படும் அகத்தோலின் பங்கு முக்கியமானதாகும். எண்டோடெர்மிசு என்பது புறணி மற்றும் பெரிசைக்கிளிக்கு இடையில் அமைந்துள்ள மெல்லிய ஒற்றை உள்ளடுக்கு செல்களாகும். இந்த அகத்தோலில் பீப்பாய் வடிவ செல்கள் ஒரு வரிசையில் அமைந்துள்ளன. இச்செல்களின் ஆரச் சுவரிலும் உள் கிடைமட்ட சுவரிலும் கேசுபேரியன் தடிப்பு காணப்படுகிறது. வேரின் புறணிப்பகுதிவழியாக நீர் கடத்தப்படும்போது புறணி செல்களின் செல்சுவர் மற்றும் செல்லிடைவெளி வழியாக நீர் சென்று அகத்தோலின் செல்சுவரிலுள்ள இக்கேசுபேரியன் தடிப்பு பகுதிக்கு வருகிறது. அகத்தோல் மற்றும் பெரிசைக்கிள் வழியாக நீர் சென்று சைலத்தின் செல்கள் மூலம் சைலத்தை அடைகின்றது. கனிம ஊட்டச்சத்து அயனிகள் அகத்தோல் செல் சுவர்கள் மூலம் இயல்பாக நகருவதை கேசுபேரியன் தடுப்பு தடுக்கிறது. தண்ணீர் மற்றும் அயனிகள் அப்போபிளாசுட்டு பாதை வழியாக இந்த செல் சுவர்களில் நகரும். ஒருமுறை அகத்தோலுக்கு உள்ளே வந்த அயனிகள் மீண்டும் அகத்தோலில் உள்ள காசுபேரியன் தடிப்பு வழியாக திரும்பச் செல்ல முடியாததால் அவை சிம்பிளாசுட்டு பாதையில் நகர்கின்றன. அதாவது ஒரு செல்லில் இருந்து மற்றொரு செல்லுக்கு உயிருள்ள பிளாசுமோடெசுமாட்டா மற்றும் சைட்டோபிளாசம் எனப்படும் அடுத்தடுத்து அமைந்த செல்கள் வழியாக தொடர்ந்து சைலத்திற்குள் கடத்தப்படுகின்றன. தாவரத்தின் மேற்பகுதிக்கு கடத்தப்படுகின்றன. செல் சவ்வுக்குப் பதிலாக காசுப்பேரியன் தடிப்பு திரளும் அயனிகள் அப்போபிளாசுட்டு பாதைவழியாக அகத்தோலுக்கு வெளியே செல்வதைத் தடுக்கிறது. சைலத்திற்குள் உள்ள அகத்தோலுக்குள் திரளும் அயனிகள் உருவாக்கும் நீர்த்திறன் மற்றும் சவ்வூடு பரவலினால் தண்ணீர் மண்ணில் இருந்து அகத்தோல் மற்றும் சைலம் வழியாக புறணிக்குள் பரவுகிறது.
முக்கியத்துவம்
நீராவிப்போக்கின் அளவு குறைவாக அல்லது சுழியாக இருக்கும் போது வேர் அழுத்தமே தண்ணீர் மற்றும் கரைந்துள்ள  கனிம ஊட்டச்சத்துக்களை  வேரிலிருந்து சைலம்  வழியாக சிறிய தாவரங்களின் உச்சிக்கு கடத்துகிறது. இவ்வாறாகத் தோன்றும் அதிகபட்ச வேர் அழுத்தம் 0.6 மெகாபாசுக்கல் என அளவிடப்பட்டுள்ளது. ஆனால் சில தாவர இனங்களில் எந்தவிதமான வேர் அழுத்தமும் உருவாக்கப்படுவதில்லை. தண்ணீர் மற்றும் கனிம ஊட்டச்சத்துக்கள் பரவலாக வாசுகுலார் எனப்படும் சத்து நீரோட்டத் தாவரங்களில் இயங்குவதற்கான முக்கிய பங்களிப்பு ஆவியுயிர்ப்பீர்ப்பு எனக் கருதப்படுகிறது. இருப்பினும்100% ஈரப்பதத்தில் வளர்க்கப்படும் சூரியகாந்தி செடிகள் சாதாரணமாக வளர்கின்றன. மற்றும் வழக்கமான ஈரப்பதத்தில் உள்ள தாவரங்கள் போல அதே அளவு கனிம ஊட்டச்சத்துக்களைச் சேர்க்கின்றன. 100% ஈரப்பதத்தில் இருக்கும் தாவரங்களைக் காட்டிலும் இவற்றின் நீராவிப் போக்கு விகிதம் 10 முதல் 15 மடங்கு அதிகமாகும். எனவே குட்டைத் தாவரங்களில் கனிம ஊட்டச்சத்துகள் மேல் நோக்கி கடத்தப்படுவதற்கு நீராவிப் போக்கு ஒரு நிபந்தனையல்ல என்பதை உணர முடிகிறது. குளிர்காலத்தில் சிலசமயங்களில் சைலம் வெசல்கள் காலியாக உள்ளன. இச்சைலம் வெசல்களைக் நிரப்புவதற்கு வேர் அழுத்தம் முக்கியமானதாக இருக்கிறது. இருப்பினும் வேர் அழுத்தம் இல்லாமல் ஊட சில இனங்களின் வெசல்கள் நிரப்பப்படுகின்றன. சில இலையுதிர்கால மரங்களில் அவை இலைகளை உதிர்ப்பதற்கு முன்னர் பெரும்பாலும் வேர் அழுத்தம் அதிகமாக உள்ளது. இலைகள் இல்லாமல் நீராவிப் போக்கு குறைவாக உள்ளது, மேலும் கரிம கரைசல்கள் திரட்டப்பட்டு சைலத்தின் நீர் திறனை குறைக்கின்றன.
சர்க்கரைப் பனை போன்ற மர வகைகளின் சைலத்தில் வசந்த காலத்தின் ஆரம்பத்தில் அதிக அடர்த்தியுள்ள சர்க்கரை குவிக்கிறது, இதுவே பனை சர்க்கரையின் ஆதாரமாகும். சில மரங்கள் பின் குளிர்காலத்தில் அல்லது வசந்த காலத்தின் தொடக்கத்தில் அவற்றின் தண்டு கத்தரிக்கப்படும்போது சைலச்சாற்றை நிற்காமல் தொடர்ந்து வடிக்கின்றன. உதாரணம்: மேப்பிள், எல்ம். இத்தகைய பால் வடிதல் என்பது வேர் அழுத்தத்திற்கு இணையான செயலாகும். அயனிகளுக்குப் பதிலாக சர்க்கரைகள் மட்டும் சைலத்தின் நீர்த்திற்னைக் குறைக்கின்றன. மேப்பிள் மரங்களைப் பொறுத்த வரையில் பால் வடிதல் என்பது வேர் அழுத்தத்தினால் நிகழ்வது அல்ல, அது தண்டில் ஏற்படும் மாற்றங்களால் நிகழ்வது ஆகும் ..
அனைத்து புற்களும் வேர் அழுத்தத்தைத் தோற்றுவிக்கின்றன. மூங்கில்களில் தோன்றும் வேர் அழுத்தம் அவற்றின் அதிகபட்ச உயரத்துடன் தொடர்புடையது ஆகும்.
புற இணைப்புகள்
பகுப்பு:தாவர உடலியங்கியல் பகுப்பு:தாவர வேர்கள்
பி. செல்வேந்திரன்
''' பி. செல்வேந்திரன் ''' ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1984 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து அஇஅதிமுக சார்பாக போட்டுயிட்டு வெற்றிபெற்றார்
மேற்கோள்கள்
பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
நாவக்குறிச்சி
நாவக்குறிச்சி இந்தியா, தமிழ்நாடு மாநிலம், சேலம் மாவட்டம், ஆத்தூர் வட்டம் தலைவாசல் ஒன்றியத்திற்குட்பட்ட நிர்வாகத்தில் அமைந்துள்ள ஓர் ஊராட்சி ஆகும். இவ்வூர் சேலம்-சென்னை நெடுஞ்சாலையில் உள்ள தலைவாசல் என்ற ஊரிலிருந்து வடக்கே 5கி.மீ தொலைவில் அமைந்துள்ளது.
மக்கள்
நாவக்குறிச்சியின் எல்லை கிராமங்கள்
வடக்கே - சிறுவாச்சூர் தெற்கே - தலைவாசல் கிழக்கே - புத்தூர் மேற்கே - மணிவிழுந்தான்
பகுப்பு:சேலம் மாவட்டத்திலுள்ள கிராமங்கள்
சுதேசாபிமானி இராமகிருட்டிண பிள்ளை
'''கே. இராமகிருட்டிண பிள்ளை' (K. Ramakrishna Pillai )'' (1878-1916) இவர் ஓர் தேசியவாத எழுத்தாளரும், பத்திரிகையாளரும், ஆசிரியரும், அரசியல் ஆர்வலரும் ஆவார். இவர் சுதேசாபிமானி (தேசபக்தர்) என்ற செய்தித்தாளை வெளியிடுள்ளார். இது ஆங்கிலேயர்களின் ஆட்சிக்கு எதிரான ஒரு சக்திவாய்ந்த ஆயுதமாகவும், திருவிதாங்கூர் ( கேரளா ) முந்தைய சுதேச அரசாகவும், சமூக மாற்றத்திற்கான ஒரு கருவியாகவும் மாறியது. திருவிதாங்கூர் திவான், பெ. ராஜகோபாலாச்சாரி, மகாராஜா ஆகியோரைப் பற்றிய இவரது விமர்சனம் இறுதியில் செய்தித்தாளை பறிமுதல் செய்ய வழிவகுத்தது. இராமகிருட்டிண பிள்ளை 1910 இல் திருவிதாங்கூரில் கைது செய்யப்பட்டு நாடு கடத்தப்பட்டார். மலையாளத்தில் இவரது மிகவும் குறிப்பிடத்தக்க படைப்புகளில் விருந்த பத்ர பிரவர்த்தனம் (1912), காரல் மார்க்சு (1912) ஆகியவை உள்ளன. கார்ல் மார்க்சு என்ற நூல் எந்த இந்திய மொழியிலும் வெளிவராத முதல் சுயசரிதையானது. ஆனால் கொல்கத்தாவிலிருந்து 1912 மார்ச் இதழில் வெளியிடப்பட்ட மாடர்ன் ரிவுயூ என்ற இதழில் லாலா அர்தயால் எழுதிய கார்ல் மார்க்ஸ்: எ மாடர்ன் ரிஷி என்ற கட்டுரையிலிருந்து இவர் இச்சுயசரிதையை திருடியதாகக் கூறப்படுகிறது (ராமச்சந்திரன், கிரந்தலோகம், சனவரி, 2018).
ஆரம்ப கால வாழ்க்கை
இவர் 1878 மே 25 அன்று அதியனூரில் (திருவிதாங்கூரின் நெய்யாற்றிங்கரையின் அரங்கமுகல்) கோயில் பூசாரி சக்கியம்மா, நரசிம்மன் போற்றி ஆகியோருக்கு இளைய மகனாகப் பிறந்தார்.
இவரது குடும்பத்தின் தலைவர் ஒருவர் ( தெக்கேகோட்டு வீடு ) ஒரு காலத்தில் இளவரசர் மார்தாண்டா வர்மனின் உயிரை எதிரிகளிடமிருந்து காப்பாற்றியிருந்தார். மார்த்தாண்ட வர்மன் திருவிதாங்கூர் மகாராஜாவாகவோ ஆனபோது, இவரது குடும்பத்திற்கு 50 ஏக்கர் (200,000 மீ 2) நிலம், 12 அறைகள் கொண்ட மாளிகை, நெய்யாற்றிங்கரையில் உள்ள கிருட்டிணர் கோவிலில் சில சலுகைகள் ஆகியவற்றை பரிசளித்தார். இவர் ஒரு நூற்றாண்டுக்குப் பிறகு பிறந்தார்.
தாய்வழி உறவு முறையில் நாயர் பாரம்பரியத்தை பின்பற்றி, இராமகிருட்டிண பிள்ளை தனது சிறுவயதில் பெரும்பகுதியை தனது மாமனான வழக்கறிஞர் கேசவ பிள்ளையுடன் கழித்தார். அவர் தனது ஆரம்பக் கல்வியை நெய்யாற்றிங்கரை ஆங்கில நடுத்தரப் பள்ளியிலும், திருவனந்தபுரத்திலுள்ள அரசப் பள்ளியான மகாபாடசாலையிலும் பெற்றார். கட்டுபனை நாகநாதையர், கே.வேலுபிள்ளை, ஆர். கேசவபிள்ளை ஆகியோர் இவரது ஆரம்பகால ஆசிரியர்களாக இருந்தனர். இவர் திருவனந்தபுரத்தில் தனது குறைந்த கட்டுப்பாட்டு வாழ்க்கையை புதிய புத்தகங்கள், செய்தித்தாள்கள், புதிய இடங்கள், புதிய நண்பர்களுடன் வழக்கப்படுத்திக் கொண்டார்.
இதழியல்
கல்லூரியில் படிக்கும் போது, இராமகிருட்டிணன் செய்தித்தாள்களில் மிகுந்த ஆர்வம் காட்டத் தொடங்கினார். ஆர்வமுள்ள வாசகரான இவர் திருவிதாங்கூர், மலபார், கொச்சி மாநிலங்களில் இருந்து வெளியிடப்பட்ட ஒவ்வொரு செய்தித்தாளையும் படித்தார். அந்த நேரத்தில், கேரள வர்மா வல்லிய கோயி தம்புரான், ஆதித்யா தாசு, ஏ.ஆர்.இராஜராஜ வர்மா, உள்ளூர் எஸ். பரமேசுவர அய்யர், பேட்டயில் இராமன் பிள்ளை ஆசான், ஒடுவில் குஞ்சி கிருட்டிண மேனன், கண்டத்தில் வர்கீசு போன்ற பல இலக்கியவாதிகள், ஆசிரியர்களின் நட்பையும் வழிகாட்டலையும் பெற்றார். இது செய்தித்தாள்களுக்கான கட்டுரைகளை எழுத அவரைத் தூண்டியது. எழுத்திலும் செய்தித்தாள்களிலும் இவருக்கு இருந்த அதிக ஆர்வம், இவரது மாமன் குடும்பத்தினரின் கோபத்தை ஈட்டியது. 1898 இல் கல்லூரித் தேர்வில் தேர்ச்சி பெற்ற இவர், இளங்கலை அறிவியல் பட்டத்திற்காக சென்னை செல்ல விரும்பினார். இருப்பினும், மாமனின் உத்தரவின் பேரில், திருவனந்தபுரம் பல்கலைக்கழகக் கல்லூரியில் கலைப் பிரிவில் சேர்ந்தார்.
திருமணம்
இராமகிருட்டிண பிள்ளை அந்த காலத்தின் பழமையான முறைகேடுகளுக்கும், தவறான பழக்கவழக்கங்களுக்கும் எதிராக கடுமையாக எழுதத் தொடங்கினார். இவர் வார்த்தைகளை விட செயலில் நம்பிக்கை கொண்டிருந்தார். 1901 ஆம் ஆண்டில் நாயர் சமூகத்தின் கீழ் துணை ஜாதியைச் சேர்ந்த நாணிகுட்டி அம்மா என்ற பெண்ணை மணந்து வழக்கமான நடைமுறைகளுக்கு இவர் சவால் செய்தார்.
1904 ஆம் ஆண்டில் மலையாளி என்ற பத்திரிக்கையின் ஆசிரியராக பணியாற்றுவதற்காக தனது குடும்பத்தினருடன் கொல்லத்திற்கு சென்றார். திருவிதாங்கூர் மக்களின் உரிமைகளையும் கடமைகளையும் பற்றி தலையங்கங்களை எழுதினார். சேர்த்தலை, பறவூர் பகுதிகளில் நடைபெற்ற மாநாடுகளிலும் சமூகத்தில் பரவலாக உள்ள தீமைகளையும் முறைகேடுகளையும் குறித்து இவர் பேசினார்.
1904 இல், இவரது மனைவி நாணிக்குட்டி அம்மா இறந்தார். இந்த காலகட்டத்தில், இலக்கிய சொற்பொழிவுகளும் கடிதங்களும் இராமகிருட்டிண பிள்ளை பி. கல்யாணி அம்மாவை நெருங்கின. பின்னர் அவர்கள் திருமணம் செய்து கொண்டனர்.
சுதேசாபிமானி
பிரபலமாக அறியப்பட்ட வைக்கம் மெளலவி, சுதேசாபிமானி என்ற பத்திரிகையின் உரிமையாளராகவும் சி பி கோவிந்த பிள்ளை இதன் ஆசிரியராகவும் இருந்தனர். இராமகிருட்டிண பிள்ளை 1906 சனவரியில் பத்திரிகையின் ஆசிரியராக பொறுப்பேற்றார். பின்னர், இவரும் இவரது குடும்பத்தினரும் சேறயின்கீழ் என்ற ஊரிலிருந்து செய்தித்தாள் அலுவலகமும் அச்சகமும் அமைந்துள்ள வைக்கம் பகுதிக்கு மாறினர். 1907 சூலையில், சுதேசாபிமானியின் அலுவலகம் திருவனந்தபுரத்திற்கு மாறியபோது குடும்பமும் திருவனந்தபுரத்திற்கும் மாற்றப்பட்டது. வைக்கம் மௌலவி தொடர்ந்து பத்திரிக்கையை வைத்திருந்தாலும், இவர் இராமகிருட்டிண பிள்ளைக்கு செய்தித்தாளை நடத்துவதற்கு முழு சுதந்திரம் அளித்திருந்தார். இவர்களுக்கு இடையே எந்தவொரு சட்ட அல்லது நிதி ஒப்பந்தங்களும் இருந்ததில்லை. ஆயினும், திருவனந்தபுரத்தில் பத்திரிகைகளை அமைக்க அனைத்து நிதி உதவிகளையும் மௌலவி வழங்கினார். இராமகிருட்டிண பிள்ளை, சாரதா என்ற பெண் பத்திரிகையையும், வித்யார்த்தி என்ற மாணவர் பத்திரிகையையும், கேரளன் என்ற மற்றொரு பத்திரிகையையும் தொடங்கினார்.
சுதேசாபிமானி சமாரக சமிதி
சுதேசாபிமானி சமாரக சமிதி என்பது இராமகிருட்டிண பிள்ளையின் நினைவாக உருவான ஒரு அறக்கட்டளையாகும். ஒவ்வொரு ஆண்டும் சுதேசபிமானி இராமகிருட்டிண பிள்ளை நாடுகடத்தப்பட்ட ஆண்டை விழாவாக சமிதி அனுசரிக்கிறது, இதில் பல பிரபலங்கள் கலந்து கொள்கிறார்கள்.
சுதேசபிமானி இராமகிருட்டிண பிள்ளை விருது
ஒவ்வொரு ஆண்டும் கேரள அரசு சர்பில் பத்திரிகைக்காக சுதேசாபிமானி இராமகிருட்டிண பிள்ளை 'விருது வழங்கப்படுகிறது.
குறிப்புகள்
பகுப்பு:திருவனந்தபுரம் மாவட்ட நபர்கள் பகுப்பு:1916 இறப்புகள் பகுப்பு:1878 பிறப்புகள்
புரதக் கட்டமைப்பு
முதலான கட்டமைப்பு
அமினோ அமிலங்களின் நேரிய தொடரொழுங்கு புரதங்களின் முதலான கட்டமைப்பை ஆக்குகின்றது. இம்முதலான கட்டமைப்பில் பெதைட்டுப் பிணைப்பைத் தவிர வேறெந்த பிணைப்புகளோ விசையோ காணப்படுவதில்லை. எனவே இது முப்பரிமாணக் கட்டமைப்பை அடையாத, செயற்திறனற்ற புரதக் கட்டமைப்பு வடிவமாகும். கலத்தின் இரைபோசோமில் புரதத்தின் முதலான கட்டமைப்பு ஆக்கப்படுகின்றது. கலத்தின் மரபணுவின் டி.என்.ஏயே இம்முதலான கட்டமைப்பின் அமினோ அமிலத் தொடரொழுங்கைத் தீர்மானிக்கின்றது. மரபணு வெளிப்பாட்டின் இறுதியில் டி.என்.ஏ நியூக்கிளியோடைட் தொடரொழுங்குக்கமைய அமினோ அமிலங்கள் பெப்தைட்டுப் பிணைப்பால் பிணைக்கப்பட்டு புரதங்களின் முதலான கட்டமைப்பு உருவாக்கப்படுகின்றது. உயிரினங்களில் 20 அமினோ அமிலங்கள் வித்தியாசமாகப் பிணைக்கப்படுவதன் மூலம் பல்லாயிரக்கணக்கான புரதங்கள் உருவாக்கப்படுகின்றன. உதாரணமாக மனித உடலில் மாத்திரம் 10000இற்கும் மேற்பட்ட புரத வகைகள் காணப்படுகின்றன.
துணையான கட்டமைப்பு
புரதக்கட்டமைப்பில் முதலாவது முப்பரிமாணப் படிநிலை துணையான கட்டமைப்பாகும். அல்பா-விரிபரப்புச் சுருள் (α-helix) மற்றும் பீட்டா-சுருக்குத் தாளி /மடிப்புத்தகடு (β-pleated sheet) என இரு வகையான புரதங்களின் துணையான கட்டமைப்புகள் அறியப்பட்டுள்ளன. இவ்விரு கட்டமைப்புக்களையும் லினஸ் பவுலிங்க் என்ற அறிவியலாளர் 1951ஆம் ஆண்டு முன்மொழிந்தார். இம்முப்பரிமாணக் கட்டமைப்புக்கு அமினோ அமிலங்களின் அமைன் கூட்டத்திலுள்ள ஐதரசன் அணுவுக்கும், காபொக்சாலிக் கூட்டத்தின் ஆக்சிசன் அணுவுக்குமிடையே உள்ள ஐதரசன் பிணைப்பே காரணமாகும். அல்பா- விரிபரப்புச் சுருள் கட்டமைப்பில் ஒரு அமைன் கூட்டத்தின் ஐதரசன் அணு மூன்று தானம் தள்ளியுள்ள அமினோ அமிலத்தின் காபொக்சைல் கூட்ட ஆக்சிசன் அணுவுடன் ஐதரசன் பிணைப்பால் இணைக்கப்பட்டிருக்கும். இவ்வித இணைப்பால் சுருளி வடிவமான புரதத் துணையான கட்டமைப்பு பெறப்படுகின்றது. பீட்டா மடிப்புத் தகடுக் கட்டமைப்பில் பெப்தைட்டுச் சங்கிலிகள் சமாந்தரமாக ஐதரசன் பிணைப்புக்களால் இணைக்கப்பட்டு உள்ளன. ஐதரசன் பிணைப்புக்கள் துணையான புரதக் கட்டமைப்பின் வடிவத்துக்கு உறுதித்தன்மையை வழங்குகின்றன. கெரட்டின், பட்டு நூல், மயோசின் போன்ற நார்ப்புரதங்களில் துணையான கட்டமைப்பே சிறப்படைந்து காணப்படும்.
புடையான கட்டமைப்பு
துணையான கட்டமைப்பிலிருக்கும் புரதம் மேலும் வளைதலுக்கும் மடிதலுக்கும் உட்பட்டு வட்ட வடிவ முப்பரிமாணக் கட்டமைப்பான புடையான கட்டமைப்பை உருவாக்கும். புரதத்தில் நீர்வெறுப்புத் தன்மையுள்ள அமினோ அமிலங்கள் வளையக் கட்டமைப்பில் உட்பகுதியிலும் நீர்விருப்புத் தன்மையுடைய அமினோ அமிலங்கள் நீரை நோக்கி வெளிப்பகுதியிலும் காணப்படும். இந்த நீர் வெறுப்பு/ விருப்பு இடைத்தாக்கத்தால் புடையான கட்டமைப்பு உருவாக்கப்படுகின்றது. இதனைத் தவிர இருசல்பைட்டுப் பிணைப்பும், அயன் பிணைப்பும், சிறிதளவுக்கு ஐதரசன் பிணைப்பும் இக்கட்டமைப்புக்குப் பங்களிக்கின்றன.
புடைச்சிறைக் கட்டமைப்பு
இரண்டு அல்லது அதற்கு மேற்பட்ட புடையான கட்டமைப்பிலுள்ள அமினோ அமிலத் தொடரொழுங்குகள் ஒன்றுதிரண்டு புடைச்சிறைக் கட்டமைப்பை ஆக்கின்றன. நார்ப்புரதங்களைத் தவிர ஏனைய சிக்கலான புரதங்கள் இக்கட்டமைப்பிலேயே சரியாகத் தொழிற்படக் கூடியனவாக உள்ளன. உதாரணம்: ஈமோகுளோபின்- குருதியில் ஒக்சிசனைக் காவும் சிக்கலான புரதம்.
மேற்கோள்கள்
பகுப்பு:உயிரியல்
ஏ. டி. கிருஷ்ணசாமி
'''ஏ. டி. கிருஷ்ணசாமி' (A. T. Krishnaswamy'', 1905 – திசம்பர் 24, 1987) தென்னிந்தியத் திரைப்பட இயக்குநரும், கதை வசன எழுத்தாளரும், தயாரிப்பாளரும் ஆவார். 1941 இல் வெளிவந்த சபாபதி திரைப்படம் இவருக்குப் பெரும் புகழைத் தேடித் தந்தது.
வாழ்க்கைக் குறிப்பு
தமிழ்நாடு, வட ஆற்காடு மாவட்டத்தைச் சேர்ந்த கிருஷ்ணசாமி படிக்கும் போதே நாடகங்கள் எழுதுவதிலும் நடிப்பதிலும் ஆர்வம் கொண்டார். பம்மல் சம்பந்த முதலியாரின் சுகுண விலாச சபா நாடகக் கம்பனியில் இணைந்து நடித்தார்.
கிருஷ்ணசுவாமி 1934-ஆம் ஆண்டிலேயே ஏ. வி. மெய்யப்பனின் தொடர்புகள் ஏற்பட்டது. அவரது சரசுவதி ஸ்டோர்சு என்ற இசைத்தட்டு நிறுவனம் வெளியிட்ட நாடக இசைத்தட்டுகளுக்கு வசனம் எழுதிக் கொடுத்தார். ஏவிஎம் நிறுவனம் தயாரித்த நந்தகுமார் (1938) திரைப்படத்தில் டி. ஆர். மகாலிங்கம் பாடிய ‘யுக தர்ம முறையே' என்ற பாடலை எழுதினார். இதே படத்தில் லலிதா வெங்கடராமன் பின்னணி பாடிய ‘தீனதயாபரனே திவ்யனே' என்ற பாடலையும் இயற்றினார்.
ஏவிஎம்மின் சபாபதி (1941) திரைப்படத்தின் மூலம் இயக்குநராக அறிமுகமானார். கன்னடத்தில் வெளியான சத்ய ஹரிச்சந்திரா என்ற வெற்றிப் படத்தை இயக்கினார். இது 1944 இல் தமிழில் மொழி மாற்றம் செய்யப்பட்டு வெளிவந்தது. தமிழ்ப் படத்திற்கு இவரே வசனங்களை எழுதினார். தொடர்ந்து வித்யாபதி (1946), மனம் ஒரு குரங்கு ஆகிய திரைப்படங்களை இயக்கினார். அறிவாளி இவரது மற்றுமொரு வெற்றிப் படம் ஆகும்.
வெளி இணைப்புகள்
பகுப்பு:1905 பிறப்புகள் பகுப்பு:1987 இறப்புகள் பகுப்பு:இந்தியத் திரைப்பட இயக்குநர்கள் பகுப்பு:தமிழ்த் திரைப்பட இயக்குநர்கள் பகுப்பு:தமிழ்த் திரைப்படத் தயாரிப்பாளர்கள்
மோல்ட் மேலாடை
கண்டுபிடிப்பு
இந்தப் பொன் மேலாடை குழியொன்றை மூடிக்கொண்டிருந்த அல்லது கற்களுக்காக நிலத்தைத் தோண்டிக்கொண்டிருந்த. வேலையாட்களால் 1833ல் கண்டுபிடிக்கப்பட்டது. இது பெயரீசுக் குன்று அல்லது கொப்ளின்சுக் குன்று எனப்படும் பகுதியில் உள்ள பிரின் இர் எல்லிலொன் எனப்படும் களத்தில் காணப்பட்ட வெண்கலக்காலப் புதை மேட்டில் கண்டுபிடிக்கப்பட்டது. இது உட்புறம் கல் வைத்துக் கட்டிய புதைகுழி ஒன்றில் வைக்கப்பட்டிருந்த ஒருவரின்  எலும்புக்கூட்டில் காணப்பட்டது. எஞ்சியிருந்த எலும்புக்கூடு நொறுங்கிக் காணப்பட்டதுடன், மேலாடையும் நசுங்கியிருந்தது. முன்னர் இந்த மேலாடையில் 200-300 வரையான அம்பர் மணிகள் வரிசையாக இழைக்கப்படிருந்ததாகத் தெரிகிறது. ஆனால், இப்போது பிரித்தானிய அருங்காட்சியகத்தில் உள்ள மேலாடையில் ஒரேயொரு மணி மட்டுமே உள்ளது.
இவற்றையும் பார்க்கவும்
பகுப்பு:தொல்லியல்‎ பகுப்பு:பிரித்தானிய அருங்காட்சியகத்தில் உள்ள தொல்பொருட்கள்‎
ரேணுகா (நடிகை)
ரேணுகா தமிழ்த் திரைப்படம் மற்றும் தொலைக்காட்சி நடிகையாவார். இவர் பின்னணிப் பாடகராகவும் பணியாற்றியுள்ளார். இவர் கே. பாலச்சந்திரர் இயக்கிய தொலைக்காட்சித் தொடரான பிரேமியில் நடித்துப் புகழ்பெற்றார். ஹிந்தி, மலையாளம் திரைப்படங்களில் நடித்துள்ளார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்த் தொலைக்காட்சி நடிகைகள் பகுப்பு:திருச்சி மக்கள் பகுப்பு:கேரள நடிகர்கள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:திருச்சிராப்பள்ளித் திரைப்பட நடிகைகள் பகுப்பு:1970 பிறப்புகள் பகுப்பு:20 ஆம் நூற்றாண்டின் இந்திய நடிகைகள்
கம்பம் என். நடராசன்
'''கம்பம் என். நடராசன் ''' ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1980 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து திராவிடமுன்னேற்றக் கழக சார்பாக போட்டுயிட்டு வெற்றிபெற்றார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள்
ஆர். இராமசாமி
''' ஆர். இராமசாமி ''' ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1991 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து அஇஅதிமுக சார்பாக போட்டுயிட்டு வெற்றிபெற்றார்
மேற்கோள்கள்
பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பெத்தநாயக்கன் பாளையம்
”பெத்தநாயக்கன் பாளையம்” என்ற ஊர் இந்திய நாட்டில் தமிழக மாநிலத்தில் சேலம் மாவட்டத்தில் உள்ளது.இவ்வூர் ஒன்றியம்,பேரூராட்சியாக இருந்து தற்பொழுது தமிழக அரசால் புதிய வட்டமாக அறிவிக்கப்பட்டுள்ளது.இங்கு சிறப்பு வாய்ந்த, புகழ்பெற்ற கொப்புக் கொண்ட பெருமாள் கோயில் உள்ளது.இங்கு லட்சக்கணக்கான பக்தர்கள் வருடாந்திரம் புரட்டாசி மாதம் சனிக்கிழமை தினங்களில் இக்கோயிலுக்கு சென்று வழிபட்டு செல்கின்றனர்.இக்கோயில் மலையின் உச்சியில் அமைந்துள்ளதால் பக்த கோடிகள் செல்வதற்கு ஏதுவாக மலையில் படிகட்டுகள் அமைக்கப்பட்டுள்ளது.இக் கோயில் பெத்தநாயக்கன் பாளையம் என்ற ஊருக்கு சிறப்பு சேர்ப்பதாக அமைந்துள்ளது.
பகுப்பு:சேலம் மாவட்டத்திலுள்ள கிராமங்கள்
பச்சியம்மன் கோவில்
பகுப்பு:சேலம் மாவட்டத்திலுள்ள அம்மன் கோயில்கள்
திருமலைக்கேணி
திருமலைக்கேணி கோயில் திண்டுக்கல் மாவட்டம் சாணார்பட்டி ஒன்றியத்தில் அமைந்துள்ள சுப்ரமணியசுவாமி கோயில் ஆகும். திண்டுக்கலிலிருந்து சுமார் 22 கி.மீ தொலைவில் அமைந்துள்ளது.
இக்கோயில் கரந்தமலை தொடரில் மலை உச்சியில் அழகிய வனந்திரத்தின் மத்தியில் அமைந்துள்ளது. இங்கு மயில்களும், வானரங்களும் அதிகமாக காணப்படுகிறது. இத்தலத்தில் வற்றாத நீர் சுனை உள்ளது இதன் பெயர் காரணமாகவே இத்தலம் 'திருமலைக்கேணி' என்று அழைக்கப்படுகிது.
இத்திருக்கோயிலில் உள்ள நீர் ஒரு இடத்தில் வெந்நீராகவும், வேறு இடத்தில் சாதாரனமாகவும் மற்றுமொரு இடத்தில் மிக குளிர்ந்த நிலையிலும் இருப்பது சிறப்பு. இத்தலத்தில் மௌனகுரு சுவாமிகள் என்ற சித்தர் பல காலங்களுக்கு முன்னர் இங்கு சீவசமாதி நிலை அடைந்துள்ளார் அவருக்கென தனிக்கோயில் உள்ளது.
பகுப்பு:திண்டுக்கல் மாவட்டத்திலுள்ள முருகன் கோயில்கள்
தெகிடி (திரைப்படம்)
தெகிடி 2014ல் வெளிவந்த திகில் திரைப்படமாகும். ரமேசு இதை இயக்கியுள்ளார். அசோக் செல்வன், ஜனனி ஐயர், ஜெயப்பிரகாஷ், பிரதீப் நாயர், ஜெயக்குமார், ராஜன் ஐயர் போன்ற பலர் நடித்துள்ளனர். இப்படத்திற்கு இசை நிவாஸ் கே. பிரசன்னா ஆவார்.
கதை சுருக்கம்
அசோக் செல்வன் ஒரு தனியார் துப்பறியும் நிறுவனத்தில் வேலை செய்கிறார். ஜனனி ஐயரைப் பற்றித் தகவல்களைத் திரட்டும்போது காதலில் விழுகிறார். ஜனனியிடம் தான் யார் என்ற உண்மையை சொல்ல நினைக்கும் வேளையில் அவர் முதலில் பின்தொடர்ந்து தகவல் திரட்டிய நபர்கள் எல்லாம் கொல்லப்பட்டிருப்பது தெரிய வருகிறது.
இதனால் தான் வேலை செய்யும் நிறுவனத்தின் மீது சந்தேகம் அடைகிறார். அடுத்துத் தான் பின் தொடர்ந்து வந்த ஜனனி உயிருக்கு ஆபத்து இருப்பது தெரியவர அவரைக் காப்பாற்ற நினைக்கிறார். இதற்கான காரணங்களையும் ஏன் கொல்லப்படுகிறார்கள் என்ற மர்மத்தையும் இத்திரைப்படத்தில் திகில் கதையாக இயக்குநர் சொல்லியுள்ளார்.
பாடல்கள்
இத்திரைப்படத்திற்கு நிவாஸ் கே. பிரசன்னா இசையமைத்து அறிமுகமாகிறார்.
வெளியிணைப்புகள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
காரன்வாலிஸ்
சார்லஸ் காரன்வாலிஸ் (Charles Cornwallis, 1st Marquess Cornwallis), பிரித்தானிய கிழக்கிந்தியக் கம்பெனியின் வங்காள மாகாணத்தின் தலைமை ஆளுநராக 1786 முதல் 1793 முடிய பணிபுரிந்தவர். மேலும் பிரித்தானியப் பேரரசின் சார்பாக, ஏழாண்டுப் போர், அமெரிக்கப் புரட்சிப் போர் மற்றும் மூன்றாவது ஆங்கில மைசூர் போர்களில் கலந்து கொண்டு போரிட்டவர்.
காரன்வாலிசின் முன்னோர்கள் முதலாம்சார்லசுக்கு சேவை செய்தவர்கள். இரண்டாம்சார்லசு காலத்திலும் அவருக்கு துணையாய் நின்றவர்கள். எனவே வெளிநாடு சென்று கல்வி கற்பதிலும் ,அரசியல் செல்வாக்கு அடைவதிலும் அதிக சிரமம் ஏற்படவில்லை. அமெரிக்காவுடன் மோதல் போக்கை தவிர்க்க முயன்றாலும், அமெரிக்க போரில் இவர் ஈடுபடும் கட்டாயம் ஏற்பட்டது. ஆரம்பத்தில் இவருக்கு வெற்றி கிட்டினாலும் இறுதியில் யார்க் டவுன் போரில் தோல்வியுற்று கைது ஆனார். பின் பரோலில் விடுதலை செய்யப்பட்டு இங்கிலாந்து வந்தடைந்தார். பின்னர் இந்திய கவர்னர் ஜெனரல் மற்றும் ராணுவ கமாண்டர் ஆக பொறுப்பேற்றார்.
மாவட்ட அளவில் இருந்த இந்திய நீதிபதிகள் மாவட்ட முன்சிப் என அழைக்கபப்ட்டனர். சதர், திவானி, அதாலத், எனும் உரிமையியல் மற்றும் சதர் நிசாமத் அதாலத் எனும் குற்றவியல் உயர்நீதிமன்றம் கல்கத்தாவில் அமைக்கப்பட்டது. ஆட்சிப் பணி நியமனங்களில் தகுதி மட்டும் கருத்தில் கொள்ளப்பட்டது.
காரன்வாலிஸ் 1789ல் கிழக்கிந்தியப் படைகளுடன் மராத்தியர் மற்றும் ஐதராபாத் படைகளுடன் இணைந்து, மைசூரின் திப்பு சுல்தானைக்கு எதிராக கூட்டமைப்பு உருவாக்கினார். மூன்றாம் மைசூர் போரில், தோல்வியடைந்த திப்புவிடமிருந்து, பெங்களூர், திண்டுக்கல் மற்றும் மலபார் பகுதிகளையும், போர் ஈட்டுத் தொகையும் பெற்றார். அயர்லாந்தில் கலகம் ஏற்படவே அங்கு சென்றார். நெப்போலியனுடன் சமரசம் கண்டார். பின்னர் மறுபடியும் இந்தியாவிற்கு வந்து, சில நாளில் நோய் வாய்ப்பட்டு மரணம் அடைந்தார்.
பிறப்பும், வளர்ப்பும்
காரன்வாலிஸ் லண்டனில் க்ரோஸ்வென் சதுக்கம் என்னுமிடத்தில்  பிறந்தார், அவருடைய குடும்பத்தின் சொத்துக்கள்  தோட்டங்கள் இங்கிலாந்தில் கென்ட் டில் இருந்தன. அவர் தந்தை சார்லஸ் காரன்வாலிஸ், தாயார், எலிசபெத் சார்லஸ்  இவர்களின் மூத்த மகனாக 1738  இல் டிசம்பர்31  இல்பிறந்தார்
காரன் வாலீஸின் முன்னோர்கள் - பிரெடெரிக் காரன்வாலீஸ் முதலாம் சார்லஸ் மன்னனுக்காக போராடியவர். இரண்டாம் சார்லஸ் நாடு கடத்தப்பட்டபோதும் அவருக்கு உதவியாக அவருடன் சென்றவர் என்பதால் இங்கிலாந்தில் அரச குடும்ப வரிசையில் மதிப்பு மிக்கவராய் இருந்தார். காரன் வாலீஸ் கேம்பிரிட்ஜ் பல்கலை கழகத்தில் ஏடன் கல்லூரி மற்றும் கிளேர் கல்லூரியில் படித்தவர் .ஏடன் கல்லூரியில் படிக்கும் போது ஹாக்கி விளையாட்டின் போது கண்ணுக்கு பக்கத்தில் எதிர்பாராமல்  அடி விழுந்தது .அவர் 1757  டிசம்பர் 8 இல் காலாட் படையில் சேர்ந்தார் .பின்னர் அவர் வெளிநாடு சென்று இராணுவ படிப்பில் சேர அனுமதி அளிக்கப்பட்டது .பிரஸ்சியா வில் கேப்டன் டீ ரோகுய்ன் துணையுடன் டுரின் ராணுவ பள்ளியில் படித்தார். 1758 இல்  படிப்பை நிறைவு செய்து ,பயிற்சிக்காக ஜெனீவாவிற்கு அனுப்பப்பட்டார். அங்கே ஏழாண்டுப்போரில் நடப்பதை கண்ணுற்று பயிற்சியை நிறைவு செய்தார்
ராணுவ வாழ்க்கையும், மதி நுட்பமும்
1760 ஆம் ஆண்டு ஜனவரி மாதம் காரன்வாலிஸ் இங்கிலாந்து பாராளுமன்றத்திற்கு தேர்ந்தெடுக்கப் பட்டார் .1762 ஆம் ஆண்டில் தனது தந்தை வகித்த மதிப்பு மிக்க பதவியும் பெற்றார். ஹவுஸ் ஆஃப் லார்ட்ஸிற்கு உயர்த்தப்பட்டார். வருங்கால பிரதமரான லார்ட் ராக்கிங்ஹாம் ஆகியோரின் ஆதரவாளராக அவர் ஆனார். 1765 ஸ்டாம்ப் சட்டத்திற்கு எதிராக காலனித்துவவாதி அனுதாபத்துடன் வாக்களித்த ஐந்து பேரில் இவரும் ஒருவர் ஆவார். அடுத்த ஆண்டுகளில், அவர் சுதந்திரப் போருக்கு வழிவகுத்த பதட்டங்கள் மற்றும் நெருக்கடிகளின் போது காலனித்துவவாதிகளுக்கு வலுவான ஆதரவு அளித்தார். என்றாலும் அமெரிக்காவுடனான போர் தவிர்க்க முடியாமல் போய் விட்டது.
சார்லஸ் கார்ன்வால்ஸ் ஜெர்மனியில் ஏழு ஆண்டுகள் போரின் போது மிடென்டன் (1759 )இராணுவ சேவைபுரிந்தார், 1775 ஆம் ஆண்டில் அவர் பிரதான தளபதியாக ஆனார்.. அமெரிக்க புரட்சியின் போது சேர் ஹென்ரி கிளின்டனின் கீழ் பணியாற்றிய 1776 ஆம் ஆண்டில் வெற்றிகரமாகநியூயார்க்  நகரத்தை கைப்பற்றினார். 1781 இல், ஜெனரல் ஹென்றி கிளிண்டனுக்கு இரண்டாவது கட்டளையாக, அவர் தனது படைகளை வர்ஜீனியாவிற்கு நகர்த்தினார், அங்கு அவர் யார்க் டவுன் போரில் தோற்கடிக்கப்பட்டார். எனவே கார்ன் வாலிஸ் ஜார்ஜ் வாஷிங்டன் முன் சரண் அடைந்தார் .இதன் மூலம் அமெரிக்க புரட்சியில் அமேரிக்கா சுதந்திரத்தை அடைந்தது.
பரோலில் இங்கிலாந்து திரும்புதல்
காரன்வாலிஸ், பெனடிக்ட் அர்னால்ட் உடன் பிரிட்டனுக்குத் திரும்பினார், 1782 ஆம் ஆண்டு ஜனவரி 21 அன்று இறங்கியபோது அவர்கள் மகிழ்ச்சிய டைந்தனர். யுத்தத்தில் வாலிஸ் சரண் அடைந்தாலும் சண்டை வேறொரு இடத்தில் நடந்து கொண்டிருந்தது. காரன்வாலிஸ் அமெரிக்க தளபதி ஹென்றி லாரன்ஸ் விடுதலைக்காக  அதற்கு ஈடாகவே  தற்காலிகமாக பரோலில் விடுவிக்கப்பட்டிருந்தார் .ஆனால் உடன் படிக்கையின் படி லாரன்ஸ் விடுதலை செய்யப்படாததால் மறுபடியும் அமெரிக்காவிற்கு சண்டையிட செல்ல மறுத்து விட்டார் என்றாலும்கார்ன் வாலிஸ் மூன்றாம் ஜார்ஜின் அபிமானத்தை பெற்று இருந்ததால் ஆகஸ்டு 1785 ப்ரஷ்ஷியாவிற்கு நல்லெண்ண தூதுவராக நியமிக்கப்பட்டார்
இந்தியாவில் கவர்னர் ஜெனரல் பதவி
1786 ஆம் ஆண்டு கவர்னர் ஜெனரல் மற்றும் ராணுவ கமாண்டர் ஆக இந்தியாவில் பதவி ஏற்றார் .முன்னதாக 1782  ஆம் ஆண்டிலேயே இந்தியாவின் கவர்னர் ஜெனரலாக பரிந்துரைக்க ப்பட்டாலும், ராணுவ  பதவி தராததால்  வேலையில் சேர மறுத்து விட்டார்.
காரன்வாலிஸ் மேற்கொண்ட உள்நாட்டு சீர்திருத்தங்களை மூன்று பிரிவுகளாக அறிந்து கொள்ளலாம்.
1 . ஆட்சித்துறை சீர்திருத்தங்கள்
2 வருவாய் சீர்திருத்தங்கள் அல்லது நிலையான நிலவரித்திட்டம்
3. நீதித் துறை மற்றும் பிற சீர்திருத்தங்கள்.
ஆட்சித்துறை சீர்திருத்தங்கள்
திறமையான மற்றும் நேர்மையான பணியாளர்களை நியமித்து ஆட்சிப் பணித்துறையை செம்மைப்படுத்தியதே காரன்வாலிஸ் மேற்கொண்ட சீர்திருத்தங்களில் முதன்மையானதாகும். சிக்கனம், எளிமை, தூய்மை ஆகியவற்றை அவர் தனது நோக்கங்களாகக் கொண்டிருந்தார். வணிகக்குழுவில் பணியாற்றிய ஊழியர்களுக்கு சொற்ப ஊதியமே வழங்கப்பட்டு வந்தது. ஆனால், அவர்கள் வருவாய்க்குமேல் பெருமளவு தரகுப் பணத்தைப் பெற்று வந்தனர். மேலும் தடை செய்யப்பட்டிருந்த அதிக வருமானமுள்ள தனிப்பட்ட வாணிகத்திலும் உறவினர்கள் மற்றும் நண்பர்கள் பெயரில் ஈடுபட்டு வந்தனர். ஆட்சித் துறையை தூய்மைப்படுத்துவதை நோக்கமாகக் கொண்ட காரன்வாலிஸ், குறைந்த ஊதியம் மற்றும் அதிக ஈட்டுப்படிகள் என்ற வழக்கத்தை ஒழித்தார். வணிகக்குழு ஊழியர்களுக்கு நிறைவான ஊதியம் வழங்கும்படி இயக்குநர் குழுவிடம் கேட்டுக் கொண்டார். இதன்மூலம் ஊழல் மிகுந்த வணிக முறைகளைக் களையமுடியும் என்று எடுத்துரைத்தார்.
மேலும் தகுதியின் அடிப்படையிலேயே நியமனங்கள் செய்யப்படவேண்டும் என்ற கொள்கையையும் காரன் வாலிஸ் தொடங்கி வைத்தார். இவ்வாறு இந்திய ஆட்சிப் பணித்துறைக்கு அவர் அடித்தளம் அமைத்தார். செலவினங்களைக் குறைப்பதற்காக பல்வேறு அதிகப்படியான பணியிடங்களை ரத்து செய்தார். வணிகம், நீதி, வருவாய் ஆகிய மூன்று துறைகளின் செயல்பாடுகளை தனித்தனியே பிரித்து ஒரு புதிய வகை ஆட்சியமைப்பை அறிமுகப்படுத்தினார். ஆட்சியமைப்பின் அச்சாணிகளாக இருந்த மாவட்ட கலெக்டர்களிடமிருந்து நீதித்துறை அதிகாரங்கள் பறிக்கப்பட்டன. அவர்கள் வருவாய்த்துறையில், வரிவசூலிக்கும் பணியை மட்டும் கவனித்து வந்தனர்.
காவல்துறை சீர்திருத்தங்கள்
நீதித்துறையில் மேற்கொள்ளப்பட்ட சீர்திருத்தங்கள் செம்மையாக நடைமுறைப்படுத்துவதற்கு காவல்துறையின் சீரமைப்பும் தேவையாக இருந்தது. மாவட்ட நீதிபதியின் கட்டுப்பாட்டில் காவல்துறை இருந்தது. ஒவ்வொரு மாவட்டமும் சுமார் 20 மைல் பரப்பளவு கொண்ட 'தாணா' (காவல் சரகம்) என்ற பிரிவுகளாகப் பிரிக்கப்பட்டன. ஒவ்வொரு 'தாணா' பிரிவும் 'தரோகா' எனப்பட்ட இந்திய அதிகாரியின் கட்டுப்பாட்டில் விடப்பட்டன. அவருக்கு உதவியாக பல காவலர்கள் நியமிக்கப்பட்டனர். இருப்பினும் காவல் துறை திறமையானதாக இல்லை. மார்ஷ்மேன் என்பவரது கூற்றுப்படி தரோகா வரம்பற்ற அதிகாரத்தைப் பெற்றிருந்ததோடு நாட்டில் நிலவிய கொடுமைகளுக்கும் காரணமாக இருந்தார்.
பிற சீர்திருத்தங்கள்
வணிகக் குழுவின் வாணிப முதலீடுகளை நிர்வகித்து வந்த வணிக வாரியத்தை காரன்வாலிஸ் சீரமைத்தார். சார்லஸ் கிராண்ட் என்பவரின் உதவியோடு அதில் நிலவிய எண்ணற்ற முறைகேடுகளையும் ஊழல் நடவடிக்கைகளையும் அவர் ஒழித்தார். இந்திய தொழிலாளர்களுக்கும் நெசவாளிகளுக்கும் நியாயமான சலுகைகளை வழங்கினார். நேர்மையான பணியாளர்களுக்கு ஊதியத்தை உயர்த்தினார்.
மூன்றாம் மைசூர் போர்
06-.12-.1782 இல் மன்னர் ஹைதர் அலியின் மர­ணத்தை தொடர்ந்து 26.-12-.1782 இல் தனது 32 ஆவது வயதில் திப்பு சுல்தான் மைசூர் மன்­ன­ரானார். மன்னர் திப்பு சுல்தான் “புலி சின்னம்” பொறிக்­கப்­பட்ட கொடியை தனது சின்­ன­மாக பயன்­ப­டுத்­தினார். இதனால் திப்புசுல்தான் “மைசூரின் புலி” என அழைக்­கப்­பட்டார். இரண்டாம் மைசூர் போர் அதா­வது மேற்கு கடற்­க­ரை­யி­லி­ருந்து ஆங்­கி­லே­யர்­களை துரத்த வேண்டும் என்ற எண்­ணத்தில் திப்பு சுல்தான் பிரான்ஸ் படை­யி­ன­ரையும் சேர்த்துக் கொண்டு 1780 ஆம் ஆண்டில் போர் தொடுத்தார்.
யுத்தம் நடை­பெற்று நான்கு வருட முடிவில் 1784 ஆம் ஆண்டில் பிரான்ஸ் மன்னன் 16 ஆம் லூயி பிரிட்­ட­னுடன் சம­ரசம் செய்து கொண்­டதால் திப்பு சுல்தான் வேறு வழி­யில்­லாமல் போரை நிறுத்த வேண்­டிய நிலை ஏற்­பட்­டது. 1784 ஆம் ஆண்டு முடி­வுற்ற இப்­போரில் ஆங்­கி­லேய தள­பதி உள்­ளிட்ட 4,000 இரா­ணுவ வீரர்கள் திப்பு சுல்­தானால் போர்க் கைதி­க­ளாக பிடிக்­கப்­பட்டு பின்னர் விடு­விக்­கப்­பட்­டனர். இந்த அவ­மானம் ஆங்­கி­லே­யர்­க­ளுக்கு திப்பு சுல்­தானை நினைத்­தாலே குலை நடுங்க செய்­தது.
1789 ஆம் ஆண்டு திப்பு சுல்தான் தலை­மையில் ஆங்­கி­லே­ய­ருக்கு எதி­ராக நடை­பெற்ற மூன்றாம் மைசூர் போரில் மராட்­டிய பேர­ரசும், ஹைத­ரபாத் நிஜாமும், பிரிட்டிஷ் படைத் தள­பதி கார்ன் வாலி­ஸுடன் இணைந்து திப்பு சுல்­தா­னுக்கு எதி­ராக போர் தொடுத்­தனர்.
திப்பு சுல்தான் எதி­ரி­களை துணிச்­ச­லுடன் எதிர்­கொண்ட போதிலும் 1792 ஆம் ஆண்டு வரை நடை­பெற்ற இந்தப் போரில் திப்பு சுல்தான் தோல்வி அடைந்தார். இறு­தியில் ஸ்ரீரங்­கப்­பட்­டிணம் அமைதி ஒப்­பந்­தத்­தின்­படி பல பகு­திகள் பிரிட்டிஷ், ஹைத­ரா­பாத்­நிஜாம் மற்றும் மராட்­டி­யர்­க­ளிடம் ஒப்­ப­டைக்­கப்­பட்­டன. மூன்றாம் மைசூர் போரின் ஆரம்­பத்தில் வெற்றி பெற்ற திப்பு சுல்தான் போரின் இறுதிக் கட்­டத்தில் மராட்­டி­யர்கள் நய­வஞ்­ச­கத்­த­ன­மாக ஆங்­கி­லே­யர்­க­ளுடன் இணைந்து கொண்­டதால் ஒப்­பந்தம் செய்­து­கொள்ளும் நிலைக்குத் தள்­ளப்­பட்டார்.
மைசூரின் பாதி நிலப்­ப­ரப்பும் எதி­ரிகள் வசம் சென்­றது. இழப்­பீட்டுத் தொகை­யாக 3.3 கோடி நிர்­ண­யிக்­கப்­பட்­டது. இழப்­பீட்டுத் தொகையை செலுத்தும் வரை திப்பு சுல்­தானின் இரு மகன்கள் பிணைக் கைதி­க­ளாகப் பிடித்து வைக்­கப்­பட்­டனர். திப்பு சுல்தான் இழப்­பீட்டுத் தொகையை செலுத்தி தனது இரு மகன்­களை மீட்டார். ஆங்­கி­லே­யர்­களால் ஸ்ரீரங்கப் பட்­டிணம் முற்­றுகை இடப்­பட்ட போதிலும் திப்பு சுல்­தானின் கோட்­டைக்குள் நுழைய இய­ல­வில்லை.
காரன்வாலிஸ் இந்திய ஆட்சிப் பணியின் தந்தை
செல்வந்தர் குடும்பத்தில் பிறந்த காரன்வாலிஸ் நாட்டுப்பற்று மிக்கவராகத் திகழ்ந்தார். தனது கடமைகளை அச்சமின்றி நிறைவேற்றினார். கடமையும் தியாகமும் அவரது மூச்சாக விளங்கியது. திப்புவின் வளர்ச்சி அஞ்சும் நிலைக்கு சென்றபோது, தலையிடாக் கொள்கையை கைவிட்டு துணிச்சலுடன் அதனை எதிர்கொண்டார். ஒரு ஆட்சியாளராக வணிகக்குழுவின் ஆட்சியை இந்தியாவில் நிலைப்படுத்தினார்.
தூய்மையான திறமையான நிர்வாகத்திற்கு அடித்தளம் வகுத்தார். அவர் கொண்டுவந்த நிலையான நிலவரித் திட்டத்தில் குறைகள் இருந்தபோதிலும், ஆட்சித் துறை, நீதித்துறை சீர்திருத்தங்களில் தமது முத்திரையை காரன்வாலிஸ் பதித்துவிட்டுச் சென்றார். தற்கால இந்திய ஆட்சிப் பணியின் தந்தை என்று அவரைக் கருதலாம். காரன்வாலிசை தொடர்ந்து சர் ஜான் ஷோர் (1793 - 98) தலைமை ஆளுநராக பதவி வகித்தார். இவரது ஆட்சிக்காலத்தில் குறிப்பிடத்தக்க நிகழ்வுகள் ஏதும் இல்லை எனலாம்.
அயர்லாந்து கலகத்தை அடக்குதல், மனக்குமுறலும்
ஜூன் 1798 இல் அயர்லாந்தின் லெப்டினென்ட் மற்றும் கமண்டராக நியமிக்கப்பட்டார். இந்தப்பதவிக்கு 1797 லிலே பரிந்துரைக்கப் பட்டாலும் மே மாத அயர்லாந்து கலகத்திற்கு பின்னரே அங்கு சென்றார். இந்திய கமாண்டராக வெல்லெஸ்லி நியமிக்கப்பட்டார் .அயர்லாந்து கலவரக் காரர்களும் ,பிரான்ஸ் சிப்பாய்களையும் அடக்க 60000 துருப்புகள்  பயன்படுத்தப்பட்டன. ஏராளமான அயர்லாந்து கலவரக்காரர் களை கொன்றொழித்த பிறகே பிரெஞ்சு துருப்புகள் சரண் அடைந்தனர். என்னுடைய வேலை மிகவும் வருந்தத்தக்கதாக உள்ளது .மேலும் அரசரை தொடர்பு கொள்ள முடியாத படி ஊழல் தலைவிரித்தாடுகிறது. இந்த மத பிரட்சனை வேதனை அளிக்கிறது. இதற்கு அயர்லாந்து இங்கிலாந்துடன் இணைக்கப்பட வேண்டும். இல்லாத பட்சத்தில் நான் பதவியை ராஜினாமா செய்கிறேன் என்று 1801அயர்லாந்தை விட்டு வெளியேறினார்
நெப்போலியனுடன் சமரச தீர்வு
பின்னர் நெப்போலியனுடன் சமரச தீர்வு காண பிரான்ஸ் சென்றார் .அமின்ஸ் உடன்படிக்கை 1802 மார்ச் 25 கையெழுத்தாகியது  என்றாலும் இந்த உடன்படிக்கை நெப்போலியனால் மீறப்பட்டது
சொந்த வாழ்க்கை
14 ஜூலை 1768 அன்று அவர் ஒரு கர்னல் கேல்லரின் மகள் ஜெமிமா டல்லிகின் ஜோன்ஸ்ஸை திருமணம் செய்தார். [10] அவரது மண வாழ்வு மகிழ்வுடன் கழிந்தது .அவர்கள் சஃபோல்க் நகரில் ,குள்போர்ட் டில் வசித்தனர் .இவருக்கு மேரி என்ற மகளும், சார்லஸ் என்ற மகனும் பிறந்தனர் .மனைவி ஜெமினா 1779 ஏப்ரல் 14 இல் மரணம் அடைந்தார்
வெளி இணைப்புகள்
பகுப்பு:பிரித்தானியக் கிழக்கிந்தியக் கம்பனி நபர்கள் பகுப்பு:1738 பிறப்புகள் பகுப்பு:1805 இறப்புகள் பகுப்பு:இந்திய வரலாறு பகுப்பு:இந்திய வைசிராய்கள்
ஏழுபுளி
பகுப்பு:சேலம் மாவட்டத்திலுள்ள கிராமங்கள்
செய்யது முஹம்மது சலாஹூதீன்
செய்யது முஹம்மது சலாஹூதீன்  (Syed M. Salahuddin) ஐக்கிய அரபு அமீரக நாட்டில் இயங்கி வரும் ஈ.டி.ஏ அஸ்கான் குழுமத்தின் நிர்வாக இயக்குநராகவும், துபாய், ஈ.டி.ஏ ஸ்டார் ஹெல்த் அண்ட் அலைட் இன்சூரன்ஸ் கம்பெனி லிமிடெட் நிறுவனத்தின் தலைவராகவும் பணியாற்றியவராவார்.
கல்வி
1961 ல் சென்னை, சென்னை பல்கலைக்கழகத்தில் பட்டம் பெற்றார்.
வரலாறு
1973 ஆம் ஆண்டில், ஐக்கிய அரபு அமீரகத்தின் துபாயில் ஒரு சிறிய கட்டுமான நிறுவனத்தை சலாஹூதீன் நிறுவினார். பின்னர், அல் குரைர் குடும்பம் மற்றும் புஹாரி குழுமத்துடன் இணைந்து ஈ.டி.ஏ அஸ்கான் ஸ்டார் குழுமத்தை உருவாக்கினார்.
ஐக்கிய அரபு அமீரகத்தின் துபாயின் கட்டுமானங்கள், மின்னாற்றல் திட்டங்கள், உயர்த்தி பொறியியல், மொத்த வர்த்தகம், வாகன விற்பனை, மற்றும் வசதிகள் மேலாண்மை போன்ற பல்வேறு தொழில்களிலும் காலூண்றி வெற்றி பெற்றார்.
மேற்கோள்கள்
பகுப்பு:கீழக்கரை நபர்கள் பகுப்பு:பிரவாசி பாரதீய சம்மான் விருது பெற்றவர்கள் பகுப்பு:இந்தியத் தொழிலதிபர்கள் பகுப்பு:தமிழகத் தொழிலதிபர்கள் பகுப்பு:இந்திய முஸ்லிம்கள்
கென்டீ மலைகள்
கென்டீ மலைகள் (Хэнтийн нуруу) வடக்கு மங்கோலியாவின் டோவ் மற்றும் கென்டீ மாகாணங்களில் உள்ள ஒரு மலைத்தொடராகும். இத்தொடர் கான் கென்டீ பாதுகாக்கப்பட்ட பகுதி உடன் மேற்பொருந்துகிறது மற்றும் செங்கிஸ் கானின் பிறப்புடன் தொடர்புடைய மங்கோலியாவின் புனித மலையான புர்கான் கல்துன் மலையை உள்ளடக்கியுள்ளது.இது பண்டைய கால சீனாவில் லங்ஜுக்சு மலைகள் (狼居胥山, lángjūxù shān) என்றழைக்கப்பட்டது.
பகுப்பு:மங்கோலியாவின் மலைத்தொடர்கள் பகுப்பு:கென்டீ மாகாணம்
பங்கஜ் உதாஸ்
பங்கஜ் உதாஸ், (પંકજ ઉધાસ) இந்தியாவைச் சேர்ந்த பாடகர். ஜக்ஜித் சிங், தலத் அஜிஸ் போன்ற கஜல் பாடகர்களைப் போல் இவரும் கஜல் பாடல்களை இசையுலகில் பிரதானப்படுத்தி பிரபலமடைந்தவர்.
1986 இல் வெளிவந்த ‘நாம்’ இந்தித் திரைப்படத்தில் அவர் பாடிய ‘சிட்டி ஆயி ஹை’ என்ற பாடல் மிகப்பிரபலமடைந்து இவருக்கு மிகுந்த புகழைப் பெற்றுத்தந்தது. அதைத்தொடர்ந்து, பல திரைப்படங்களுக்கு இவர் பின்னணி பாடியுள்ளார். பல இசைத்தொகுதிகளை (ஆல்பம்) வெளியிட்டுள்ள இவர் சிறந்த கஜல் பாடகராக உலகளவில் அறியப்பட்டுள்ளார். 2006 ஆம் ஆண்டு இந்திய அரசு இவருக்கு பத்மஸ்ரீ விருது வழங்கி கௌரவித்தது.
இளவயது வாழ்க்கை
குஜராத் மாநிலத்தின் ராஜ்கோட் நகருக்கு அருகில் உள்ள ‘ஜேட்பூர்’ என்னும் ஊரில் உள்ள ஒரு குஜராத்திக் குடும்பத்தில் மூன்றாவது மகனாகப் பிறந்தார். இவருக்கு இரண்டு மூத்த சகோதரர்கள் உண்டு. பெற்றோர் பெயர் : கேஷுபாய் உதாஸ் மற்றும் ஜித்துபென் உதாஸ். பங்கஜ் உதாஸின் மூத்த சகோதரர் ‘மன்ஹர் உதாஸ்’ பாலிவுட் திரைப்படங்களில் பின்னணி பாடகர். இரண்டாவது சகோதரர் ‘நிர்மல் உதாஸ்’, நன்கறியப்பட்ட கஜல் பாடகரும், குடும்பத்தில் பாடகராக முதலில் அறிமுகமானவரும் ஆவார். குடும்பம் மும்பை சென்ற பிறகு, பங்கஜ் அங்குள்ள செயின்ட் சேவியர் கல்லூரியில் பயின்றார்.
இசைப்பயணம்
மூத்த அண்ணன் மன்ஹர், மேடைக்கச்சேரி செய்து வந்தது, பங்கஜ் இசைத்துறையில் நுழைவதற்கு ஏதுவாக அமைந்தது. சீன-இந்தியப் போரின்போது, அவர் பாடிய ‘ஆயே மேரே வதன் கே லோகோன்’ என்ற பாடல் மூலம் முதன்முதலாக மேடையில் அறிமுகமானார்.
பின்னர் ராஜ்கோட்டில் உள்ள ‘சங்கீத் நாட்டிய அகாடெமி’யில் தபேலா வாசிக்கும் நுட்பங்களைக் கற்றுக்கொண்டார். இளமறிவியல் (B.Sc) பட்டம் பெற்ற பிறகு, மாஸ்டர் நவ்ரங் என்பவரிடம் சாஸ்த்ரிய சங்கீதம் (வாய்ப்பாட்டு) கற்றுக்கொண்டார்.
‘காம்னா’ திரைப்படத்தில் பங்கஜ் உதாஸ் தனியாக பாடிய ஒரு பாடல்தான் அவருடைய முதல் திரைப்பாடல் ஆகும். அந்த திரைப்பாடலை எழுதியவர் நஃஷ் லைல்புரி; இசையமைத்தவர், உஷா கன்னா. அந்த திரைப்படம் தோல்வியடைந்த போதும் பாடல் அவருக்குப் புகழைத் தந்தது. பிறகு கஜல்கள் பக்கம் அவர் கவனம் திரும்பியது. கஜல் பாடல்கள் மேல் ஆர்வம் பெருக, அதற்காக உருது மொழியைக் கற்றார்.
கனடாவிலும், அமெரிக்காவிலும் பத்து மாதங்கள் கஜல் கச்சேரிகள் செய்து பின் இந்தியா திரும்பினார். அவருடைய முதல் கஜல் பாடல் தொகுதி (ஆல்பம்) ‘ஆஹத்’ 1980 இல் வெளியிடப்பட்டது. அன்றிலிருந்து உதாஸ், 2011 வரை ஐம்பதுக்கும் மேற்பட்ட இசைத்தொகுதிகளையும் நூற்றுக்கும் மேற்பட்ட இசைத்தொகுப்புக்களையும் (compilation albums) வெளியிட்டுள்ளார்.
1986 இல் ‘நாம்’ (இந்தி) திரைப்படத்தில் பாடியதில் புகழடைந்தார். 1990 இல் ‘காயல்’ திரைப்படத்துக்காக லதா மங்கேஷ்கருடன் இணைந்து ஒரு இனிமையான டூயட் பாடலைப் (மஹியா தேரி கசம்..) பாடினார். இப்பாடல் ரசிகர்களிடையே பெரிதும் பிரபலமடைந்தது. 1994 இல் ‘மொஹரா’ திரைபடத்துக்காக பெயர் பெற்ற ‘நா கஜ்ரே கி தார்..’ என்ற பாடலைப் பாடினார்.
பின்னணிப் பாடகராக இருந்த அதேவேளை, ‘சாஜன்’, ‘யே தில் லகி’, ‘ஃபிர் தேரி கஹானி யாத் ஆயி’ போன்ற படங்களில் திரையிலும் தோன்றியுள்ளார். ‘மியூசிக் இண்டியா’ இவரது இசைத்தொகுதியான ‘ஷகுஃப்தா’ வை 1987 இல் இந்தியாவிலேயே முதன்முதலாக குறுந்தகட்டில் (சி.டி) வெளியிட்டது
பின்பு ‘சோனி’ தொலைக்காட்சியில், திறமை தேடும் நிகழ்ச்சியான ‘ஆதப் ஆர்ஸ் ஹை’ என்னும் நிகழ்ச்சியை பங்கஜ் நடத்தினார். முதன்முதலாக ஒரு மராத்திய திரைப்படத்திலும் அவர் தோன்றியிருக்கிறார்.
குடும்பம்
பங்கஜ் ஃபரீதா என்பவரை மணந்தார். இந்த தம்பதிக்கு ‘நயாப்’, ‘ரேவா’ என்று இரண்டு மகள்கள் உள்ளனர்.
மேற்கோள்கள்
Shabad-
வெளி இணைப்புகள்
பகுப்பு:வாழும் நபர்கள் பகுப்பு:இந்தியத் திரைப்படப் பாடகர்கள் பகுப்பு:1951 பிறப்புகள் பகுப்பு:பத்மசிறீ விருது பெற்ற கலைத் துறையினர்
மெகா தொலைக்காட்சி
மெகா தொலைக்காட்சி என்பது தமிழில் இயங்கும் ஒரு பொழுதுபோக்கு தொலைக்காட்சி ஆகும். இந்தத் தொலைக்காட்சி நவம்பர் 19, 2007 அன்று தொடங்கப்பட்டது. சென்னையைத் தலைமையிடமாகக் கொண்டு இயங்கும் இந் தொலைக்காட்சியின் உரிமையாளர் கே. வி. தங்கபாலு ஆவார். இதே ஊடக நிறுவனம் சார்பில் 'மெகா 24' என்ற திரைப்பட தொலைக்காட்சியும், 'மெகா மியூசிக்' என்ற இசை தொலைக்காட்சியும் ஒளிபரப்பாகி வருகிறது. இந்த தொலைக்காட்சியில் பழைய பாடல்கள், திரைப்படங்கள் மற்றும் சமையல் நிகழ்ச்சிகளை ஒளிபரப்பு செய்து வருகின்றது.
வெளி இணைப்புகள்
பகுப்பு:2007 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:தமிழ்த் தொலைக்காட்சிச் சேவைகள் பகுப்பு:தொலைக்காட்சி நிலையங்கள் சென்னை பகுப்பு:தமிழ் மகிழ்கலை தொலைக்காட்சி அலைவரிசைகள்
நயா ராய்ப்பூர்
நவ ராய்ப்பூர் அடல் நகர் (Nava Raipur Atal Nagar), பொருள்: புதிய ராய்பூர் அடல் நகர் என்பது இந்திய மாநிலமான சத்தீஸ்கரின் வருங்காலத் தலைநகராகும். காந்திநகர், சண்டிகர், புவனேசுவர் ஆகிய திட்டமிடப்பட்ட தலைநகரங்கள் வரிசையில் இந்தியாவின் நான்காம் திட்டமிடப்பட்ட தலைநகர் நயா ராய்ப்பூர் அடல் நகர் ஆகும். முன்னாள் இந்தியப் பிரதமர் அடல் பிகாரி வாச்பாய் நினைவாக இப்புதிய பொலிவுறு நகரத்திற்கு முதன்முதலில் அடல் நகர் பெயரிடப்பட்டது. பின்னர் ஆட்சிக்கு வந்த காங்கிரஸ் அரசு இப்பெயரை சூலை 2019-இல் நவ ராய்ப்பூர் அடல் நகர் என மாற்றியது.
அமைவிடம்
ராய்ப்பூர் மாவட்டத்தில் தேசிய நெடுஞ்சாலை-6க்கும் 43க்கும் இடையில் அமைந்துள்ள நவ ராய்ப்பூர் அடல் நகர், பழைய ராய்ப்பூரில் இருந்து தென்கிழக்கே 17 கிலோமீட்டர் தொலைவில் உள்ளது. சுவாமி விவேகானந்தா விமானநிலையம் பழைய மற்றும் புதிய நகரங்களுக்கு இடையில் அமைந்துள்ளது.
வெளி இணைப்புகள்
பகுப்பு:சத்தீசுக்கரிலுள்ள மாநகரங்கள் பகுப்பு:ராய்ப்பூர் மாவட்டம் பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
கூடமலை
கூடமலை தமிழ்நாடு, சேலம் மாவட்டம்]], கங்கவள்ளி வட்டத்தில் உள்ள ஒரு கிராமம் ஆகும். இந்த ஊரைச் சுற்றிலும் மலைகள் அமைந்து உள்ளதால் இவ்வூருக்கு ”கூடுமலை” என்றும், ”கூடாமலை” என்றும் கூறுவர். நாளடைவில் இப்பெயர்கள் மருவி ”கூடமலை” எனப் பெயர் பெற்றது என்பர். இந்தக் கிராமத்தில் ”சுவேதநதி” என்ற நதி பாய்கிறது. இந்த ஊர் வேளாண்மைக் கிராமம் ஆகும்.
பகுப்பு:சேலம் மாவட்டத்திலுள்ள கிராமங்கள்
ஊராட்சி ஒன்றிய துவக்கப்பள்ளி, அ. தாழையூர்
'''அ. தாழையூர் ஊராட்சி ஒன்றிய துவக்கப்பள்ளி''', இந்தியாவின் தமிழ்நாடு மாநிலத்தில் சேலம் மாவட்டம், மகுடஞ்சாவடி ஒன்றியத்தில் உள்ளது. அ. தாழையூர் (அக்ரகார தாழையூர்) ஊராட்சி ஒன்றிய துவக்கப்பள்ளி 1954 ஆகஸ்ட் திங்கள் 8-ஆம் நாள் துவங்கப்பட்டது. இப்பள்ளிக்கு தேவையான நிலத்தை இவ்வூரை சேர்ந்த திரு. கந்தசாமி கவுண்டர் தானமாக வழங்கினார். பிறகு 1961 ஏப்ரல் திங்கள் 19-ஆம் நாள் தமிழக அரசு அங்கீகாரம் பெற்று செயல்பட்டு வருகிறது. இப்பள்ளியில் தற்போதுவரை 12 தலைமையாசிரியர்கள் பணியாற்றியுள்ளனர். இப்பள்ளி தேசிய நெடுஞ்சாலை-47ற்கும், சேலம்-ஈரோடு இருப்புப்பாதைக்கும் மிக அருகில் மகுடஞ்சாவடியில் இருந்து சங்ககிரி செல்லும் வழியில் 3 கி.மீ. தொலைவில் அமைந்துள்ளது.
நிர்வாகம்
தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி மகுடஞ்சாவடி உதவித் தொடக்கக்கல்வி அலுவலர் அவர்களின் நிர்வாகத்தில் செயல்படுகிறது.ஒன்று முதல் வகுப்பு இப்பள்ளியில் பயிற்றுவிக்கப்படுகிறது.
மாணவர்கள் மற்றும் ஆசிரியர்கள்
இப்பள்ளியில் நூற்றுக்கும் மேற்பட்ட மாணவர்கள் கல்வி பயின்று வருகின்றனர். ஒரு தலைமை ஆசிரியர், இடைநிலை ஆசிரியர்கள் பணியாற்றி வருகின்றனர்.
கற்றல் முறைகள்
இப்பள்ளியில் ஒன்று முதல் நான்காம் வகுப்பு வரை செயல் வழிக்கற்றல் முறையிலும் ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறையில்  கற்றல் கற்பித்தல் நடைபெறுகிறது. விளையாட்டு வழிக் கல்வி,கணினி வழிக் கல்வி,சுற்றுச்சூழல் கல்வி மற்றும் நன்னலக் கல்வி கற்பிக்கப்படுகிறது.
செயல்பாடுகள்
இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேனவும் பல்வேறு அமைப்புகள் ஏற்படுத்தப்பட்டுள்ளன.
மன்ற செயல்பாடுகள்
பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன
விழாக்கள்
பள்ளியில் பல்வேறு விழாக்கள் நடத்தப்படுகின்றன.
பகுப்பு:சேலம் மாவட்டத்திலுள்ள அரசுப் பள்ளிகள் பகுப்பு:தமிழ்நாட்டு ஊராட்சி ஒன்றிய துவக்கப் பள்ளிகள்
வானவில் தொலைக்காட்சி
வானவில் தொலைக்காட்சி என்பது பெப்ரவரி 14, 2016 அன்று ஆரம்பிக்கப்பட்ட ஒரு செயற்கைக்கோள் பொழுதுபோக்கு தொலைக்காட்சி ஆகும். இந்த தொலைக்காட்சியில் பெண்களுக்கான நிகழ்ச்சிகள், மதம் சார்த்த நிகழ்ச்சிகள், திரைப்படத்துறை சார்த்த நிகழ்ச்சிகள், மொழிமாற்றுத்தொடர்கள் என் பல நிகழ்ச்சிகளை ஒளிபரப்பு செய்கிறது.
வெளி இணைப்புகள்
பகுப்பு:தமிழ்த் தொலைக்காட்சிச் சேவைகள் பகுப்பு:தொலைக்காட்சி நிலையங்கள் சென்னை பகுப்பு:தமிழ் மகிழ்கலை தொலைக்காட்சி அலைவரிசைகள் பகுப்பு:2016 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்